text: De første flygtninge sendes tilbage til Tyskland
  08 september 2015 kl. 11.47
  De første af de seneste dages tilrejsende udlændinge til Syd- og Sønderjylland, er nu blevet sendt med bus tilbage til Tyskland. Det oplyser Syd- og Sønderjyllands Politi.
  Det drejer sig om de, der ikke søger asyl og som derfor har ulovligt ophold i Danmark.
  De er alle blevet administrativt udvist med indrejseforbud i to år. Den første gruppe var på en snes mennesker. Flere vil følge efterhånden som deres sager bliver behandlet.
  